༈ མཁྱེན་བརྩེ་ནུས་སྟོབས་བཀྲག་མདངས་འོད་པོ་ཆེས། །མ་རིག་རྨོངས་པའི་
མུན་ཚོགས་སེལ་མཛད་པ། །རྩ་བའི་བླ་མ་ཁྱབ་བདག་རྡོ་རྗེ་འཆང་། །གཉིས་མེད་ངོ་
བོར་མི་ཕྱེད་གསོལ་འདེབས་ན། །ཡང་ཡང་དྲིན་གྱིས་བསྐྱངས་པའི་འགྲོ་བ་རྣམས། །
མི་བཟད་དུཿཁས་མནར་བ་མ་བཟོད་པར། །སྨོན་འཇུག་བྱང་ཆུབ་སེམས་གཉིས་
ཡོངས་བསྐྱེད་དེ། །རྒྱལ་སྲས་སྤྱོད་པའི་ཉིན་མཚན་འདའ་བར་ཤོག །གྲངས་མེད་
བསྐལ་པར་མ་བལྟོས་ཚེ་གཅིག་ལ། །མཚན་ལྡན་བླ་མས་དཀྱིལ་འཁོར་ཆེན་པོ་རུ། །
ལེགས་བཅུག་སྐྱེ་ཤི་བར་དོ་སྐུ་གསུམ་དུ། །མངོན་གྱུར་བླ་མེད་ཟུང་འཇུག་འཐོབ་
པར་ཤོག །ཅེས་པའང་རབ་འབྱམས་པ་ཤཱཀྱ་རིན་ཅེན་གྱིས་བླ་མ་ཡི་དམ་དབྱེར་མེད་
ལ་གསོལ་འདེབས་དགོས་ཚུལ་ལྟར་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་འཆམས་
དཔོན་དགེ་སློང་ངག་དབང་དཀོན་ཅོག་གོ།